Държавен вестник, бр. 61, 2024 г., стр. 82

СТР.  82	
Д Ъ Р Ж А В Е Н  В Е С Т Н И К 	
БРОЙ  61
2.2. Оборудване за дозиране на биоциди за 
дезинфекция
За дезинфекция се използват съоръжения и 
устройства, подходящи за контакт с питейна 
вода и безопасна работа.
Като дозиращи устройства на биоцидите за 
дезинфекция могат да се използват:
· ежектори (фиг. 1);
· дозаторни помпи (фиг. 2).
Фиг. 1. Инсталация за дезинфекция с ежектор
Фиг. 2. Инсталация за дезинфекция с дозаторна 
помпа
2.3. Изолиране на съоръжението и/или водо­
проводния участък, подлежащи на дезинфекция
Дезинфекцираният водопровод и/или съо­
ръжение задължително се изолира от действа­
щите части на водопроводната система.
Ако не е предписано друго от проектанта, 
се допуска в особени случаи тръбопроводите 
да не се отделят, като например в случаи на 
полагане на къси водопроводи и при сградни 
отклонения с DN < 80 mm и с дължина не 
по-голяма от 100 m. В тези случаи не трябва 
да се допуска проникване на вода от участъ­
ка, който се дезинфекцира, към действащата 
водоснабдителна система.
3. Предварително промиване преди дезин­
фекция 
Предназначението на предварителното про­
миване преди дезинфекция е да се отстранят 
по-големи натрупвания (отпадъци от строи­
телството, продукти на корозията и др.), които 
могат да бъдат източник на замърсяване.
3.1. Промиване с питейна вода
При промиване на водопроводите скоростта 
и минималната продължителност на вливани­
ята се съобразяват с проектните изисквания.
Ако не е указано друго в проекта, промива­
нето с питейна вода на водопроводи без добавка 
на биоциди (дезинфектанти) се осъществява, 
като се създаде минимална скорост на тече­
нието в тръбите от 2,0 до 3,0 m/s. 
Обемът вода, който трябва да се използва 
за промиване, е минимум 3 пъти по-голям от 
обема на тръбата.
Наклонените тръби трябва да се промиват 
от горе надолу. От друга страна, пълненето с 
биоцид (дезинфектант) трябва да се извършва 
от долу нагоре.
При изпразване на тръбопроводите в ка­
нализационната система се вземат мерки, за 
да се изключи възможността продуктите от 
предварителното промиване (мръсна вода и 
замърсявания) да бъдат засмукани обратно 
в тръбата. Изпразване на тръбопроводите в 
канализационната система се извършва при 
спазване на изискванията на Наредба № 7 от 
2000 г. за условията и реда за заустване на произ­
водствени отпадъчни води в канализационните 
системи на населените места и разрешение от 
ВиК оператора.
3.2. Хидропневматично промиване
За елементи от водоснабдителната система 
в експлоатация, както и на новоизградени по 
преценка на проектанта, може да се използват 
средства, които увеличават почистващия ефект 
чрез вкарване на въздух по време на промиване 
с питейна вода.
При промиване с допълнително вкарване 
на въздух от компресор може да се използва 
инсталацията, показана на фиг. 3.
Фиг. 3. Инсталация за хидропневматично про­
миване
При хидропневматичното промиване коли­
чеството на подавания сгъстен въздух трябва да 
бъде най-малко 50 % от дебита на подаваната 
вода. Въздухът трябва да бъде въведен в тръбо­
провода под налягане, превишаващо вътрешно­
то налягане в тръбопровода с 0,05 – 0,15 MPa. 
Препоръчителната скорост за водовъздушната 
смес в тръбопроводите е от 2,0 до 3,0 m/s.
4. Дезинфекция
Методът на дезинфекция, концентрацията и 
контактното време се определят в съответствие 
с условията на издаденото разрешение на 
съответния биоцид. Необходимостта от 
неутрализация на отпадъчния дезинфекционен 
разтвор се определя в проекта. Дезинфекцията 
на водопроводните мрежи и съоръжения се 
извършва в съответствие на чл. 162.
Пълненето с дезинфектант трябва да се 
извършва от долу нагоре.